<classify> City inaingia uwanjani kumenyana na vinara hao wa ligi hiyo ikiwa na pointi 29 katika nafasi ya nane kwenye msimamo wa ligi hiyo inayoongozwa na Simba yenye pointi 54.Mechi ya kesho si Mbeya peke yao wanaoomba ushindi bali hata wapinzani wa Simba, Yanga wanaomba ushindi kwa timu hiyo ya manispaa ya Mbeya ili kupunguza pengo la pointi. Yanga iko nafasi ya pili ikiwa na pointi 52.Akizungumza na gazeti hili jana, kocha msaidizi wa Mbeya City Mohamed Kijuso alisema Simba wasitarajie mteremko katika mechi hiyo kwani nao wanahitaji ushindi.Nadhani kila mmoja anafahamu ugumu wa ligi, hakuna timu itakayokubali kufungwa kirahisi, nasi tunazitaka pointi tatu pia, alisema.Alisema wanafahamu ugumu wa mechi ya kesho na wanafahamu Simba imewakamia kwa vile wanataka ubingwa lakini wao hawatakubali kuwa daraja.Kama watatwaa ubingwa wachukue kwa timu nyingine lakini sio kwetu, sisi tumeandaa timu yetu vizuri tu na tunaimani tutaibuka na ushindi, alisema.Simba imepandisha imeongeza morali baada ya kuwafunga watani wa jadi Yanga mabao 2-1 katika mechi iliyopita ya ligi hiyo na hivyo kujiweka kwenye mazingira mazuri ya kutwaa ubingwa inaousaka kwa mwaka wa tano sasa. Kocha msaidizi wa Simba Jackson Mayanja aliliambia gazeti hili kuwa kila mechi kwao ni fainali kwa sasa.Maandalizi yetu ya mechi zote yanafanana, hatuangalii hii Yanga hii timu gani, tunataka ubingwa na tunao uwezo wa kuuchukua,hakuna wa kutuzuia kwa sasa, alisema.  <topic>: michezo 